《彭峒山》
宋代·刘政

选胜孤峰聊独上，绕峰怪石坐来閒。忽然暗响发幽谷，无数飞泉乱出山。

远水暮烟浮冉冉，近人归鸟语关关。临风辄忆待秋月，夐立苍茫不肯还。

作者简介：刘政，字牧之，莆田（今属福建）人。高宗建炎中登武科。绍兴中屡从岳飞征战，后以献书累官礼部尚书。事见《宋史》卷三六八《牛皋传》、《闽诗录》丙集卷七。